#  KINNITATUD

 Vihasoo Lasteaia-Algkooli

 direktori 01.03.2018.a.

 käskkirjaga nr 3-1/3

## **Vihasoo Lasteaia–Algkooli vastuvõtukord**

Kord kehtestatakse Haridus- ja teadusministri 19. augusti 2010.a. määruse nr 43 „Õpilase kooli vastuvõtmise üldised tingimused ja kord ning koolist väljaarvamise kord“ alusel.

### **§ 1. Reguleerimisala**

1. Käesolevas korras määratakse vastuvõtmistaotluse esitamise kord, vastuvõtmisel esitatavad nõuded, vastuvõtu korraldus ja muud tähtsust omavad asjaolud ning vastuvõtmisest või sellest keeldumisest teavitamise kord õpilaste vastuvõtuks I ja II kooliastmesse.
2. Laste vastuvõtmise kord lasteaiarühma on korraldatud Kuusalu Vallavalitsuse määrusega nr 12 „Laste koolieelsesse lasteasutusse vastuvõtu ja sealt väljaarvamise kord“ 3. sept. 2009. aastast, mis on saadaval Kuusalu valla kodulehel. [www.kuusalu.ee](http://www.kuusalu.ee)

**§ 2. Kooli vastuvõtmine**

1. Põhikooli ja gümnaasiumiseaduse § 7 lõike 5,6 alusel Kuusalu Vallavolikogu poolt kinnitatud kooli teeninduspiirkonnas elavate ja rahvastikuregistrisse Kuusalu valla aadressiga kantud 1.-6. klassi astuvatele õpilastele on kindlustatud õppekoht Vihasoo Lasteaias-Algkoolis I ja II koolastmes.
2. Väljaspool teeninduspiirkonda elavad (rahvastikuregistri andmetel teistesse omavalitsustesse registreeritud) õpilased saavad astuda kooli, kui on vabu kohti.

(3) Kooli vastuvõtmiseks esitab lapsevanem kooli direktorile kirjaliku avalduse (Kuusalu valla kodulehelt [www.kuusalu.ee](http://www.kuusalu.ee)), millele lisab

1. sünnitõendi koopia või isikut tõendava dokumendi koopia

2. tervisekaardi

3. 1 foto õpilaspileti jaoks.

 (4) Õpilase ühest koolist teise üleminekul esitatakse lisaks § 2 lõikes 3 nimetatud dokumentidele

1. ametlikult kinnitatud väljavõte õpilasraamatust
2. kooli direktori allkirjaga ja pitsatiga kinnitatud klassitunnistuse ärakiri, kui õpilane vahetab kooli õppeperioodi keskel

(5) Õpilase kooli vastuvõtmise otsustab kooli direktor vastavalt kooli vastuvõtu korrale ja vormistab käskkirja õpilase vastuvõtu kohta

(6) Käesoleva korraga reguleerimata küsimused lahendab kooli direktor.

**§ 3 Kooli vastuvõtmise kord**

1. 1. klassi astuvad lapsed registreeritakse jooksva aasta 31. augustini
2. Põhikooli I ja II astmesse võetakse vastu kõik koolipiirkonnas elavad lapsed lapsevanema sooviavalduse alusel
3. Klassi, kus õpilane õpinguid jätkab määrab õppenõukogu, arvestades õpilase vanust ja seni omandatud haridust:
4. välisriigi õppeasutusest tulnud lapse puhul
5. lapse puhul, kellel puudub haridust tõendav dokument
6. lapse puhul, kes eelmises koolis õppis mõne teise riikliku õppekava alusel loodud õppekava, erineva õppeainete loendi või õppetundide arvu järgi.

**§ 4. Rakendussätted**

1. Vastuvõtukorda saab muuta kooli direktori ja hoolekogu ettepanekute alusel
2. Kool avalikustab käesoleva korra kooli koduleheküljel.

**§ 5. Korra rakendamine**

1. Korda rakendatakse 1. märtsist 2018.